title: Euroopan parlamentin päätös (EU, Euratom) 2017/1606, annettu 27 päivänä huhtikuuta 2017, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio

text:
               29.9.2017

               FI

               Euroopan unionin virallinen lehti

               L 252/26

         EUROOPAN PARLAMENTIN PÄÄTÖS (EU, Euratom) 2017/1606,
   annettu 27 päivänä huhtikuuta 2017,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0269/2016) (2),

               —

               ottaa huomioon komission kertomuksen varainhoitovuotta 2014 koskevien vastuuvapauspäätösten seurannasta (COM(2016) 674) sekä kertomuksen liitteenä olevat komission yksiköiden valmisteluasiakirjat (SWD(2016) 338, SWD(2016) 339),

               —

               ottaa huomioon komission EU:n talousarviota koskevan vuotuisen hallinto- ja tuloksellisuuskertomuksen 2015 (COM(2016) 446),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2015 toimitetuista sisäisistä tarkastuksista (COM(2016) 628) sekä kertomuksen liitteenä olevan komission yksiköiden valmisteluasiakirjan (SWD(2016) 322),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2015 ja toimielinten vastaukset (3) sekä tilintarkastustuomioistuimen erityiskertomukset,

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä komissiolle (05876/2017 – C8-0037/2017),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) ja erityisesti sen 62, 164, 165 ja 166 artiklan,

               —

               ottaa huomioon työjärjestyksen 93 artiklan ja liitteen IV,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0150/2017),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää komissiolle vastuuvapauden Euroopan unionin yleisen talousarvion toteuttamisesta varainhoitovuonna 2015;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio ja toimeenpanovirastot, sekä 27. huhtikuuta 2017 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2015 vastuuvapausmenettelyssä (6);

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, tilintarkastustuomioistuimelle ja jäsenvaltioiden kansallisille ja alueellisille tilintarkastuselimille sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 375, 13.10.2016, s. 1.

      (4)  EUVL C 380, 14.10.2016, s. 147.

      (5)  EUVL L 298, 26.10.2012, s. 1.

      (6)  Hyväksytyt tekstit, P8_TA(2017)0144 (katso tämän virallisen lehden sivu 66).


title: Euroopan parlamentin päätös (EU) 2016/2154, annettu 27 päivänä lokakuuta 2016, vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2014

text:
               8.12.2016

               FI

               Euroopan unionin virallinen lehti

               L 333/54

         EUROOPAN PARLAMENTIN PÄÄTÖS (EU) 2016/2154,
   annettu 27 päivänä lokakuuta 2016,
   vastuuvapauden myöntämisestä ENIAC-yhteisyrityksen talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon ENIAC-yhteisyrityksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen ENIAC-yhteisyrityksen tilinpäätöksestä varainhoitovuodelta 2014 sekä yhteisyrityksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä yhteisyritykselle (05587/2016 – C8-0058/2016),

               —

               ottaa huomioon 28. huhtikuuta 2016 tekemänsä päätöksen (3), jolla lykättiin päätöstä varainhoitovuotta 2014 koskevan vastuuvapauden myöntämisestä, sekä ECSEL-yhteisyrityksen (entinen ENIAC-yhteisyritys ja ARTEMIS-yhteisyritys) toimitusjohtajan vastaukset,

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 209 artiklan,

               —

               ottaa huomioon ENIAC-yhteisyrityksen perustamisesta 20. joulukuuta 2007 annetun neuvoston asetuksen (EY) N:o 72/2008 (5),

               —

               ottaa huomioon ECSEL-yhteisyrityksen perustamisesta 6. toukokuuta 2014 annetun neuvoston asetuksen (EU) N:o 561/2014 (6) ja erityisesti sen 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (8),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan toisen mietinnön (A8-0264/2016),

               1.

               myöntää ECSEL-yhteisyrityksen (entinen ENIAC-yhteisyritys ja ARTEMIS-yhteisyritys) toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ECSEL-yhteisyrityksen (entinen ENIAC-yhteisyritys ja ARTEMIS-yhteisyritys) toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 422, 17.12.2015, s. 25.

      (2)  EUVL C 422, 17.12.2015, s. 26.

      (3)  EUVL L 246, 14.9.2016, s. 432.

      (4)  EUVL L 298, 26.10.2012, s. 1.

      (5)  EUVL L 30, 4.2.2008, s. 21.

      (6)  EUVL L 169, 7.6.2014, s. 152.

      (7)  EYVL L 357, 31.12.2002, s. 72.

      (8)  EUVL L 38, 7.2.2014, s. 2.


title: Neuvoston päätös, tehty 25 päivänä toukokuuta 2007 , Euroopan talous- ja sosiaalikomitean kahden alankomaalaisen jäsenen nimeämisestä

text:
               2.6.2007

               FI

               Euroopan unionin virallinen lehti

               C 122/1

      NEUVOSTON PÄÄTÖS,
   tehty 25 päivänä toukokuuta 2007,
   Euroopan talous- ja sosiaalikomitean kahden alankomaalaisen jäsenen nimeämisestä
   (2007/C 122/01)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon Euroopan talous- ja sosiaalikomitean belgialaisten, kreikkalaisten, irlantilaisten, kyproslaisten, alankomaalaisten, puolalaisten, portugalilaisten, suomalaisten, ruotsalaisten ja brittiläisten jäsenten sekä kahden italialaisen jäsenen nimeämisestä 21 päivänä syyskuuta 2006 alkavaksi ja 20 päivänä syyskuuta 2010 päättyväksi toimikaudeksi 15 päivänä syyskuuta 2006 tehdyn neuvoston päätöksen 2006/651/EY, Euratom (1),
   ottaa huomioon Alankomaiden hallituksen esittämät ehdokkaat,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut kaksi alankomaalaisen jäsenen paikkaa E.J. SLOOTWEGin ja T. ETTYn erottua,
   ON PÄÄTTÄNYT SEURAAVAA:
   1 artikla
   Nimetään herra MEIJER ja rouva VAN WEZEL Euroopan talous- ja sosiaalikomitean jäseniksi E.J. SLOOTWEGin ja T. ETTYn tilalle näiden jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 25 päivänä toukokuuta 2007.

            Neuvoston puolesta

            Puheenjohtaja

         A. SCHAVAN

      (1)  EUVL L 269, 28.9.2006, s. 13.


title: 2009/966/EY: Komission päätös, tehty 30 päivänä marraskuuta 2009 , Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista yhteisön tuontipäätöksistä ja komission päätösten 2000/657/EY, 2001/852/EY, 2003/508/EY, 2004/382/EY ja 2005/416/EY muuttamisesta

text:
               22.12.2009

               FI

               Euroopan unionin virallinen lehti

               L 341/14

      KOMISSION PÄÄTÖS,
   tehty 30 päivänä marraskuuta 2009,
   Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista yhteisön tuontipäätöksistä ja komission päätösten 2000/657/EY, 2001/852/EY, 2003/508/EY, 2004/382/EY ja 2005/416/EY muuttamisesta
   (2009/966/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 12 artiklan 1 kohdan toisen alakohdan,
   on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (2) 133 artiklalla perustettua komiteaa,
   sekä katsoo seuraavaa:

               (1)

               Asetuksen (EY) N:o 689/2008 nojalla komissio päättää yhteisön puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti yhteisöön vai ei.

               (2)

               Yhdistyneiden Kansakuntien ympäristöohjelma (UNEP) ja Yhdistyneiden Kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC-menettelystä) tehdyllä Rotterdamin yleissopimuksella ja jonka yhteisö hyväksyi kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen tekemisestä Euroopan yhteisön puolesta 25 päivänä syyskuuta 2006 tehdyllä neuvoston päätöksellä 2006/730/EY (3).

               (3)

               Komission, joka toimii yhteisenä nimettynä viranomaisena, on toimitettava PIC-menettelyä edellyttäviä kemikaaleja koskevat päätökset Rotterdamin yleissopimuksen sihteeristölle Euroopan yhteisön ja sen jäsenvaltioiden puolesta.

               (4)

               On tarpeen muuttaa aiemmin tehtyjä tuontipäätöksiä, jotka koskevat kemikaaleja etyleenioksidi, fluoriasetamidi, HCH (isomeerien seos), lindaani, metamidofossi, pentakloorifenoli ja sen suolat ja esterit, polybromatut bifenyylit (PBB), polyklooratut terfenyylit (PCT), pölytettävät jauhevalmisteet, jotka sisältävät yhdistelmänä benomyyliä, karbofuraania, tiraamia ja elohopeayhdisteitä, jotta otetaan huomioon yhteisön laajentuminen 1 päivänä tammikuuta 2007 sekä sääntelyn kehitys yhteisössä päätösten tekemisen jälkeen.

               (5)

               Etyylioksidin saattaminen markkinoille ja käyttö on rajoitettu biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (4) nojalla tietyille erityisaloille biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta annetun komission asetuksen (EY) N:o 1451/2007 (5) 16 artiklan 2 kohdan mukaisesti. Näin ollen tuonti on sallittu ainoastaan näitä erityisiä käyttötarkoituksia varten. Jäsenvaltiot voivat päättää, mitkä direktiivissä 98/8/EY sallituista käyttötarkoituksista ne sallivat omalla alueellaan.

               (6)

               Fluoriasetamidia sekä pentakloorifenolia ja sen suoloja ja estereitä ei mainita tehoaineina kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (6) liitteessä I eikä direktiivin 98/8/EY liitteessä I, IA tai IB, mikä tarkoittaa, että näiden tehoaineiden käyttö torjunta-aineina on kielletty. Näin ollen fluoriasetamidin ja pentakloorifenolin tuonti käytettäväksi torjunta-aineina on kielletty.

               (7)

               Metamidofossi ei 1 päivästä heinäkuuta 2008 alkaen enää sisälly direktiivin 91/414/ETY liitteeseen I, minkä seurauksena jäsenvaltiot ovat joutuneet peruuttamaan metamidofossia sisältävien kasvinsuojelutuotteiden luvat ja metamidofossia sisältävien kasvinsuojelutuotteiden saattaminen markkinoille on kielletty. Metamidofossia ei myöskään ole tunnistettu eikä ilmoitettu tehoaineita koskevan yhteisön tarkistusohjelman yhteydessä direktiivin 98/8/EY mukaisesti eikä sitä sen vuoksi voida saattaa markkinoille käytettäväksi biosidituotteena.

               (8)

               Lindaanin ja HCH:n (isomeerien seos) tuotanto, saattaminen markkinoille ja käyttö on kielletty pysyvistä orgaanisista yhdisteistä sekä direktiivin 79/117/ETY (7) muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 nojalla, ja kyseisessä asetuksessa sallitun poikkeuksen voimassaolo päättyi 31 päivänä joulukuuta 2007. Tämän vuoksi kaikki kyseisten kemikaalien tuonti on kielletty kyseisestä päivämäärästä alkaen.

               (9)

               Kaikki heksabromibifenyyli-1,1'-bifenyylin tuotanto, saattaminen markkinoille ja käyttö on kielletty. Lisäksi kyseinen kemikaali kuuluu PBB-yhdisteisiin, jotka mainitaan Rotterdamin yleissopimuksen liitteessä III ja joihin sovelletaan PIC-menettelyä.

               (10)

               Bulgaria ja Romania liittyivät Euroopan unioniin 1 päivänä tammikuuta 2007. Koska asetuksen (EY) N:o 1907/2006 perusteella jäsenvaltiot voivat sallia polykloorattujen terfenyylien (PCT) tietyn erityiskäytön, tuontipäätös olisi tarkistettava, jotta otetaan huomioon kyseisen kahden uuden jäsenvaltion kansallinen lainsäädäntö.

               (11)

               Edellä mainituista syistä on syytä korvata tuontipäätökset, jotka koskevat kemikaaleja etyleenioksidi, fluoriasetamidi, HCH (isomeerien seos), lindaani, metamidofossi, pentakloorifenoli ja sen suolat ja esterit, polybromatut bifenyylit (PBB), polyklooratut terfenyylit (PCT) ja jotka sisältyvät vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä 16 päivänä lokakuuta 2000 tehtyyn komission päätökseen 2000/657/EY (8), tiettyjen vaarallisten kemikaalien viennistä ja tuonnista annetun neuvoston asetuksen (ETY) N:o 2455/92 mukaisista yhteisön tuontipäätöksistä ja päätöksen 2000/657/EY muuttamisesta 19 päivänä marraskuuta 2001 tehtyyn komission päätökseen 2001/852/EY (9), Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY ja 2001/852/EY muuttamisesta 7 päivänä heinäkuuta 2003 tehtyyn komission päätökseen 2003/508/EY (10) ja Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä ja päätösten 2000/657/EY, 2001/852/EY ja 2003/508/EY muuttamisesta 19 päivänä toukokuuta 2005 tehtyyn komission päätökseen 2005/416/EY (11).

               (12)

               Benomyyli ei sisälly tehoaineena direktiivin 91/414/ETY liitteeseen I tai direktiivin 98/8/EY liitteeseen I, IA tai IB, minkä vuoksi kyseisen tehoaineen käyttö torjunta-aineena on kielletty. Tämän vuoksi pölytettävien jauhevalmisteiden, jotka sisältävät yhdistelmänä benomyyliä, karbofuraania ja tiraamia, saattaminen markkinoille ja käyttö torjunta-aineena on kielletty. Tämän vuoksi olisi korvattava tuontipäätökset, jotka koskevat benomyyliä, karbofuraania ja tiraamia yhdistelmänä sisältäviä pölytettäviä jauhevalmisteita ja jotka sisältyvät Euroopan parlamentin ja neuvoston asetuksen (EY) N:o 304/2003 mukaisista tiettyjä kemikaaleja koskevista yhteisön tuontipäätöksistä 26 päivänä huhtikuuta 2004 tehtyyn komission päätökseen 2004/382/EY (12).

               (13)

               Elohopeaa tehoaineena sisältävien kasvinsuojeluvalmisteiden markkinoille saattaminen tai käyttö on kielletty tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY (13) nojalla. Lisäksi elohopeayhdisteitä sisältävien biosidituotteiden saattaminen markkinoille ja käyttö on kielletty direktiivin 98/8/EY nojalla. Tämän vuoksi olisi korvattava elohopeayhdisteitä koskeva tuontipäätös, joka on julkaistu PIC-kiertokirjeessä X.

               (14)

               Sen vuoksi olisi muutettava päätökset 2000/657/EY, 2001/852/EY, 2003/508/EY, 2004/382/EY ja 2005/416/EY,

         ON PÄÄTTÄNYT SEURAAVAA:
   1 artikla
   Korvataan päätöksen 2000/657/ETY liitteessä vahvistetut lindaania, metamidofossia sekä pentakloorifenolia ja sen suoloja ja estereitä koskevat tuontipäätökset tämän päätöksen liitteessä I esitetyissä vastinelomakkeissa vahvistetuilla tuontipäätöksillä.
   2 artikla
   Korvataan päätöksen 2001/852/EY liitteessä I vahvistettu etyleenioksidia koskeva tuontipäätös tämän päätöksen liitteessä II esitetyssä vastinelomakkeessa vahvistetulla tuontipäätöksellä.
   3 artikla
   Korvataan päätöksen 2003/508/EY liitteessä III vahvistettu polybromattuja bifenyyleitä (PBB) koskeva tuontipäätös tämän päätöksen liitteessä III esitetyssä vastinelomakkeessa vahvistetulla tuontipäätöksellä.
   4 artikla
   Korvataan päätöksen 2005/416/EY liitteessä I vahvistetut fluoriasetamidia, HCH:ta (isomeerien seoksia) ja polykloorattuja terfenyylejä (PCT:t) koskevat tuontipäätökset tämän päätöksen liitteessä IV esitetyssä vastinelomakkeessa vahvistetulla tuontipäätöksellä.
   5 artikla
   Korvataan päätöksen 2004/382/EY liitteessä III vahvistetut benomyyliä, karbofuraania ja tiraamia sisältäviä pölytettäviä jauhevalmisteita koskevat tuontipäätökset tämän päätöksen liitteessä V esitetyssä vastinelomakkeessa vahvistetulla tuontipäätöksellä.
   6 artikla
   Korvataan PIC-kiertokirjeessä X julkaistu elohopeayhdisteitä koskeva tuontipäätös tämän päätöksen liitteessä VI esitetyssä vastinelomakkeessa vahvistetulla tuontipäätöksellä.

      Tehty Brysselissä 30 päivänä marraskuuta 2009.

            Komission puolesta

         Stavros DIMAS

            Komission jäsen

      (1)  EUVL L 204, 31.7.2008, s. 1.

      (2)  EUVL L 396, 30.12.2006, s. 1.

      (3)  EUVL L 299, 28.10.2006, s. 23.

      (4)  EYVL L 123, 24.4.1998, s. 1.

      (5)  EUVL L 325, 11.12.2007, s. 3.

      (6)  EYVL L 230, 19.8.1991, s. 1.

      (7)  EUVL L 158, 30.4.2004, s. 7.

      (8)  EYVL L 275, 27.10.2000, s. 44.

      (9)  EYVL L 318, 4.12.2001, s. 28.

      (10)  EUVL L 174, 12.7.2003, s. 10.

      (11)  EUVL L 147, 10.6.2005, s. 1.

      (12)  EUVL L 144, 30.4.2004, s. 12.

      (13)  EYVL L 33, 8.2.1979, s. 36.

      LIITE I
      Tarkistetut tuontipäätökset, jotka koskevat kemikaaleja lindaani, metamidofossi, pentakloorifenoli ja sen suolat ja esterit ja joilla korvataan päätöksellä 2000/657/EY aiemmin tehdyt tuontipäätökset

      LIITE II
      Tarkistettu tuontipäätös, joka koskee etyleenioksidia ja jolla korvataan päätöksellä 2001/852/EY tehty tuontipäätös

      LIITE III
      Tarkistettu tuontipäätös, joka koskee polybromattuja bifenyylejä (PBB) ja jolla korvataan päätöksellä 2003/508/EY tehty tuontipäätös

      LIITE IV
      Tarkistetut tuontipäätökset, jotka koskevat kemikaaleja fluoriasetamidi, HCH (isomeerien seos) ja polyklooratut terfenyylit (PCT) ja joilla korvataan päätöksellä 2005/416/EY aiemmin tehdyt tuontipäätökset

      LIITE V
      Tarkistettu tuontipäätös, joka koskee benomyyliä, karbofuraania ja tiraamia sisältäviä pölytettäviä jauhevalmisteita ja jolla korvataan päätöksellä 2004/382/EY aiemmin tehty tuontipäätös

      LIITE VI
      Tarkistettu tuontipäätös, joka koskee elohopeayhdisteitä ja jolla korvataan PIC-kiertokirjeessä X julkaistu tuontipäätös


Euroopan parlamentin päätös Euroopan parlamentin ja neuvoston välisen toimielinten sopimuksen hyväksymisestä neuvoston arkaluonteisten turvallisuus- ja puolustuspolitiikan alan tietojen saamisesta Euroopan parlamentin tutustuttavaksi (2002/2130(ACI))


title: Poliittisten ja turvallisuusasioiden komitean päätös (YUTP) 2016/2352, annettu 7 päivänä joulukuuta 2016, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2016/939 kumoamisesta (EUTM Mali/2/2016)

text:
               21.12.2016

               FI

               Euroopan unionin virallinen lehti

               L 348/25

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/2352,
   annettu 7 päivänä joulukuuta 2016,
   EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2016/939 kumoamisesta (EUTM Mali/2/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
   sekä katsoo seuraavaa:

               (1)

               Päätöksen 2013/34/YUTP 5 artiklan 1 kohdan nojalla neuvosto on valtuuttanut Euroopan unionista tehdyn sopimuksen 38 artiklan mukaisesti poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista johtoa koskevat asiaankuuluvat päätökset, mukaan lukien päätökset seuraavien EU:n operaation komentajien nimittämisestä.

               (2)

               PTK hyväksyi 8 päivänä kesäkuuta 2016 päätöksen (YUTP) 2016/939 (2) prikaatikenraali Eric HARVENTin nimittämisestä EUTM Malin uudeksi EU:n operaation komentajaksi.

               (3)

               Belgia on suositellut, että prikaatikenraali Peter DEVOGELAERE nimitettäisiin EUTM Malin uudeksi EU:n operaation komentajaksi prikaatikenraali Eric HARVENTin seuraajaksi 19 päivästä joulukuuta 2016.

               (4)

               Euroopan unionin sotilaskomitea tuki tätä suositusta 31 päivänä lokakuuta 2016.

               (5)

               Päätös (YUTP) 2016/939 olisi näin ollen kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Peter DEVOGELAERE EU:n operaation komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 19 päivästä joulukuuta 2016.
   2 artikla
   Kumotaan päätös (YUTP) 2016/939.
   3 artikla
   Tämä päätös tulee voimaan 19 päivänä joulukuuta 2016.

      Tehty Brysselissä 7 päivänä joulukuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.

      (2)  Poliittisten ja turvallisuusasioiden komitean päätös (YUTP) 2016/939, annettu 8 päivänä kesäkuuta 2016, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2015/2298 kumoamisesta (EUTM Mali/1/2016) (EUVL L 155, 14.6.2016, s. 25).


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/223

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2008
   (2010/552/EU)
   EUROOPAN PARLAMENTTI, joka
   ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä 31. joulukuuta 2008 päättyneeltä varainhoitovuodelta sekä yhteisyrityksen vastaukset (1),
   ottaa huomioon neuvoston 16. helmikuuta 2010 antaman suosituksen (5829/2010 – C7-0060/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (3) ja erityisesti sen 5 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0094/2010),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 310, 18.12.2009, s. 1.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.
    ---documentbreak---

               25.9.2010

               FI

               Euroopan unionin virallinen lehti

               L 252/224

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2008,
   ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä 31. joulukuuta 2008 päättyneeltä varainhoitovuodelta sekä yhteisyrityksen vastaukset (1),
   ottaa huomioon neuvoston 16. helmikuuta 2010 antaman suosituksen (5829/2010 – C7-0060/2010),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (3) ja erityisesti sen 5 artiklan,
   ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen taloushallintoa koskevat säännöt, jotka sen hallintoneuvosto vahvisti 22. lokakuuta 2007 tekemällään päätöksellä (jäljempänä ’yhteisyrityksen taloushallintoa koskevat säännöt’),
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0094/2010),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2008 loppuun mennessä,

               C.

               ottaa huomioon, että yhteisyrityksellä on taloushallintoa koskevien sääntöjensä 75 artiklan mukaan oltava asianmukaisten kansainvälisten tarkastusstandardien mukainen sisäisen tarkastuksen yksikkö,

               D.

               ottaa huomioon, että yhteisyrityksen taloushallintoa koskevat säännöt perustuvat yhteisön elimiin sovellettavaan varainhoidon puiteasetukseen, jota on muutettu hiljattain, jotta se vastaisi yleiseen varainhoitoasetukseen tehtyjä muutoksia,

               E.

               ottaa huomioon, että yhteisyrityksen pääjohtaja pyysi tilintarkastustuomioistuimelta lausuntoa yhteisyrityksen taloushallintoa koskevista säännöistä 28. helmikuuta 2008,

               F.

               ottaa huomioon, että tilintarkastustuomioistuin antoi lausunnon nro 4/2008 näistä säännöistä lokakuussa 2008,

      Määrärahojen siirtäminen varainhoitovuodelta toiselle

               1.

               panee merkille, että tilintarkastustuomioistuimen mukaan varainhoitovuoden 2008 talousarvion toteutumalaskelma osoitti 57 600 000 euron ylijäämää ja että määrä on 38 prosenttia tulojäämästä, jonka suuruus oli 149 700 000 euroa; korostaa erityisesti, että osa tästä ylijäämästä (32 200 000 euroa) siirrettiin varainhoitovuodelle 2009; panee kuitenkin merkille yhteisyrityksen vastauksen, jossa se katsoo tilintarkastustuomioistuimen mainitseman budjetoitua vähäisemmän varainkäytön aiheutuneen siitä, että se oli ensimmäistä vuotta taloudellisesti riippumaton komissiosta, sekä ITERin kansainvälisen organisaation ja Euratomin fuusio-ohjelman käynnistämisessä tapahtuneista viivästyksistä kokonaisuudessaan;

      Sääntöjenvastaiset sitoumukset

               2.

               toteaa, että kuudessa tilintarkastustuomioistuimen tarkastamassa tapauksessa yhteisyritys teki talousarviositoumuksia vasta sen jälkeen, kun se oli jo tehnyt oikeudellisia sitoumuksia; pyytää näin ollen yhteisyritystä noudattamaan taloushallintoa koskevia sääntöjä myös tässä asiassa;

      Yhteisyrityksen taloushallintoa koskevat säännöt

               3.

               panee tyytyväisenä merkille tilintarkastustuomioistuimen toteamuksen, että yhteisyrityksen taloushallintoa koskevat säännöt perustuvat olennaisilta osiltaan yhteisön elimiin sovellettavan varainhoidon puiteasetuksen ja yleisen varainhoitoasetuksen periaatteisiin; toteaa kuitenkin, että tarvitaan tiettyjä muutoksia, jotka koskevat muun muassa budjettiperiaatteisiin tehtäviä poikkeuksia, komission sisäisen tarkastuksen yksikön roolia, osakkaiden maksuosuuksien viivästymistä, avustusten myöntämistä koskevia edellytyksiä ja yhteisyrityksen taloushallintoa koskevien sääntöjen 133 artiklassa tarkoitettuja siirtymäsäännöksiä;

      Vuotuinen toimintakertomus

               4.

               suosittelee painokkaasti, että yhteisyritys noudattaa tilintarkastustuomioistuimen kanssa sovittua vuotuisen toimintakertomuksen antamisen määräaikaa;

      Sisäisen valvonnan järjestelmät

               5.

               suosittelee painokkaasti, että yhteisyritys parantaa vielä IT-alan prosessien ja toimintojen dokumentointia sekä alaan liittyvää riskinarviointia;

               6.

               panee merkille, että yhteisyrityksen sisäinen tarkastaja otti tehtävänsä vastaan vasta 1. heinäkuuta 2009; onnittelee yhteisyritystä kuitenkin siitä, että sisäisen valvonnan standardien toteuttamista varten on laadittu toimintasuunnitelma ja että on perustettu työryhmä, joka tulee koordinoimaan ja valvomaan suunnitelman toteuttamista; korostaa lisäksi, että yhteisyritykseen on nimitetty tietosuojavastaava ja että vaadittaviin toimiin on ryhdytty, jotta saadaan kehitettyä edelleen liiketoiminnan jatkuvuutta ja tietojen palauttamista koskevaa suunnitelmaa;

               7.

               panee merkille yhteisyrityksen toteamuksen, että kaikkien liiketoiminnan taustajärjestelmien kartoitustyö on meneillään;

               8.

               toteaa, että yhteisyrityksen tileille kirjattiin vuonna 2008 korkotuloja 216 304,89 euroa; päättelee vuositilinpäätöksestä ja korkojen määrästä, että yhteisyrityksellä on jatkuvasti käytettävissään suuret käteisvarat; toteaa, että 31. joulukuuta 2008 yhteisyrityksen käteisvarat olivat 58 980 569,87 euroa; kehottaa komissiota tutkimaan, missä määrin yhteisyrityksessä voitaisiin soveltaa tarveperusteista kassanhallintaa ja mitä muutoksia olisi tehtävä yhteisyrityksen käteisvarojen pitämiseksi pysyvästi mahdollisimman vähäisinä.

      (1)  EUVL C 310, 18.12.2009, s. 1.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.


               12.8.2016

               FI

               Euroopan unionin virallinen lehti

               C 294/62

         P8_TA(2014)0085
   Päätös olla vastustamatta delegoitua säädöstä: Järjestelyt tietyistä AKT-valtioista peräisin oleviin tuotteisiin
   Euroopan parlamentin päätös olla vastustamatta talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007 liitteen I muuttamisesta 14. marraskuuta 2014 annettua komission delegoitua asetusta C(2014)08355 – 2014/2954(DEA)
   (2016/C 294/22)

      Euroopan parlamentti, joka

               —

               ottaa huomioon komission delegoidun asetuksen (C(2014)08355),

               —

               ottaa huomioon komission 26. marraskuuta 2014 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon kansainvälisen kaupan valiokunnan 5. joulukuuta 2014 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20. joulukuuta 2007 annetun neuvoston asetuksen (EY) N:o 1528/2007 (1) ja erityisesti sen 2 artiklan 2 kohdan ja 24 a artiklan 6 kohdan,

               —

               ottaa huomioon neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta 21. toukokuuta 2013 annetun Euroopan parlamentin ja neuvoston asetuksen (EU) N:o 527/2013 (2),

               —

               ottaa huomioon kansainvälisen kaupan valiokunnan suosituksen päätökseksi,

               —

               ottaa huomioon työjärjestyksen 105 artiklan 6 kohdan,

               —

               ottaa huomioon, että työjärjestyksen 105 artiklan 6 kohdan kolmannessa ja neljännessä luetelmakohdassa määrätyn 16. joulukuuta 2014 päättyneen määräajan kuluessa ei ole esitetty vastalauseita,

               A.

               toteaa, että asetuksen (EU) N:o 527/2013 mukaisesti 1. lokakuuta 2014 alkaen Kenia ei enää ole asetuksen (EY) N:o 1528/2007 nojalla sallitun markkinoillepääsyjärjestelyn piirissä;

               B.

               toteaa, että Kenia sekä Euroopan unioni ja sen jäsenvaltiot saivat talouskumppanuussopimusta koskevat neuvottelut päätökseen 16. lokakuuta 2014;

               C.

               ottaa huomioon, että komissio hyväksyi 14. marraskuuta 2014 delegoidun säädöksen Kenian palauttamisesta asetuksen (EY) N:o 1528/2007 liitteeseen I;

               D.

               toteaa komission korostaneen, että vastustamatta jättämistä koskeva päätös rajoittaisi Kenian mahdollista kaupan uudelleen ohjautumista ja EU:hun suuntautuvan viennin supistumista, mikä vähentäisi tonnikalan pyynnille sekä kasvinviljely- ja leikkokukka-alalle aiheutuvia haittoja;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 348, 31.12.2007, s. 1.

      (2)  EUVL L 165, 18.6.2013, s. 59.


title: Neuvoston päätös (EU) 2016/979, annettu 20 päivänä toukokuuta 2016, Kroatian liittymisestä Euroopan unionista tehdyn sopimuksen K.3 artiklan perusteella tehtyyn yleissopimukseen tullihallintojen keskinäisestä avunannosta ja yhteistyöstä

text:
               18.6.2016

               FI

               Euroopan unionin virallinen lehti

               L 161/35

         NEUVOSTON PÄÄTÖS (EU) 2016/979,
   annettu 20 päivänä toukokuuta 2016,
   Kroatian liittymisestä Euroopan unionista tehdyn sopimuksen K.3 artiklan perusteella tehtyyn yleissopimukseen tullihallintojen keskinäisestä avunannosta ja yhteistyöstä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Kroatian liittymisasiakirjan ja erityisesti sen 3 artiklan 4 ja 5 kohdan,
   ottaa huomioon Euroopan komission suosituksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionista tehdyn sopimuksen K.3 artiklan perusteella tehty yleissopimus tullihallintojen keskinäisestä avunannosta ja yhteistyöstä (2), jäljempänä ’yleissopimus’, allekirjoitettiin Brysselissä 18 päivänä joulukuuta 1997. Se tulee voimaan 90 päivän kuluttua siitä päivästä, jona viimeinen valtio, joka on Euroopan unionin jäsen neuvoston antaessa säädöksensä yleissopimuksen tekemisestä, on tehnyt ilmoituksen valtiosääntönsä asettamien vaatimusten mukaisten, yleissopimuksen hyväksymiseksi tarvittavien menettelyjen saattamisesta päätökseen.

               (2)

               Yleissopimuksen 32 artiklan 4 kohdan mukaisesti jokainen jäsenvaltio voi yleissopimuksen voimaantuloon saakka yleissopimuksen 32 artiklan 2 kohdassa tarkoitetun ilmoituksen antaessaan tai milloin tahansa myöhemmin antaa julistuksen, jonka mukaan yleissopimusta sovelletaan asianomaisen valtion ja muiden samanlaisen julistuksen tehneiden jäsenvaltioiden välisissä suhteissa.

               (3)

               Kroatian liittymisasiakirjan, jäljempänä ’liittymisasiakirja’, 3 artiklan 4 kohdassa määrätään, että Kroatia liittyy liittymisasiakirjan liitteessä I lueteltuihin yleissopimuksiin ja pöytäkirjoihin. Kyseisiin yleissopimuksiin ja pöytäkirjoihin kuuluvat muun muassa yleissopimus. Yleissopimuksen on määrä tulla voimaan Kroatian osalta neuvoston määrittämänä päivänä.

               (4)

               Liittymisasiakirjan 3 artiklan 5 kohdan mukaisesti neuvosto päättää kaikista Kroatian liittymisen johdosta tarvittavista mukautuksista liittymisasiakirjan liitteessä I lueteltuihin yleissopimuksiin ja pöytäkirjoihin,

         ON HYVÄKSYNYT TÄMÄN PÄÄTÖKSEN:
   1 artikla
   Yleissopimus tulee voimaan Kroatian osalta tämän päätöksen julkaisemista seuraavan kuukauden ensimmäisenä päivänä.
   2 artikla
   Tämän yleissopimuksen kroaatinkielinen teksti (3) on todistusvoimainen samoin edellytyksin kuin yleissopimuksen muunkieliset tekstit.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä toukokuuta 2016.

            Neuvoston puolesta

            Puheenjohtaja

         K. H. D. M. DIJKHOFF

      (1)  Lausunto annettu 28. huhtikuuta 2016 (ei vielä julkaistu virallisessa lehdessä).

      (2)  EYVL C 24, 23.1.1998, s. 2.

      (3)  Kroaatinkielinen teksti on julkaistu virallisen lehden erityispainoksessa (Luku 19, nide 014, s. 156).


title: Neuvoston päätös 2012/687/YUTP, annettu 6 päivänä marraskuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               7.11.2012

               FI

               Euroopan unionin virallinen lehti

               L 307/82

         NEUVOSTON PÄÄTÖS 2012/687/YUTP,
   annettu 6 päivänä marraskuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Iraniin kohdistuvista rajoittavista toimenpiteistä 26 päivänä heinäkuuta 2010 annetun neuvoston päätöksen 2010/413/YUTP (1) ja erityisesti sen 23 artiklan 2 kohdan,
   sekä katsoo seuraavaa:

               (1)

               Neuvosto hyväksyi 26 päivänä heinäkuuta 2010 päätöksen 2010/413/YUTP.

               (2)

               Päätöksen 2010/413/YUTP liitteessä II olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä yksi uusi yhteisö,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä mainittu yhteisö päätöksen 2010/413/YUTP liitteessä II olevaan luetteloon.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 6 päivänä marraskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 195, 27.7.2010, s. 39.

      LIITE

         1 ARTIKLASSA TARKOITETTU YHTEISÖ

      B.   Yhteisöt

                  Nimi

                  Tunnistetiedot

                  Perusteet

                  Luetteloon merkitsemisen päivämäärä

                  1.

                  National Iranian Oil Company Nederland (alias NIOC Netherlands Representation Office)

                  Blaak 512, 3011 TA ja Weena 333, 3013 AL Rotterdam, Netherlands.
                  Puh. +31 (10) 225 0177, +31 (10) 225 0308.
                  http://www.nioc-intl.com/Offices_Rotterdam.htm.

                  Iranin kansallisen öljy-yhtiön (NIOC) tytäryhtiö.

                  7.11.2012


title: Authorisation of State aid pursuant to Article 61 of the EEA Agreement and Article 11 of the Act referred to in point 1(b) of Annex XV to the EEA Agreement EFTA Surveillance Authority decision not to raise objections

text:
Tärkeä oikeudellinen huomautus

|

E1998C0820(04)

Virallinen lehti nro C 263 , 20/08/1998 s. 0006 - 0006

Valtiontuen hyväksyminen ETA-sopimuksen 61 artiklan ja ETA-sopimuksen liitteessä XV olevassa 1 kohdan b alakohdassa tarkoitetun säädöksen 11 artiklan mukaisesti EFTAn valvontaviranomaisen päätös olla esittämättä vastalauseita (98/C 263/08)>TAULUKON PAIKKA>


title: 2010/559/EU: Neuvoston päätös, annettu 13 päivänä syyskuuta 2010 , ajoneuvorekisteritietoja koskevan automaattisen tietojenvaihdon aloittamisesta Suomen kanssa

text:
               17.9.2010

               FI

               Euroopan unionin virallinen lehti

               L 245/34

         NEUVOSTON PÄÄTÖS,
   annettu 13 päivänä syyskuuta 2010,
   ajoneuvorekisteritietoja koskevan automaattisen tietojenvaihdon aloittamisesta Suomen kanssa
   (2010/559/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) 20 artiklan ja liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön kyseisen päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1. kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Suomi on vastannut tietosuojaa koskevaan kyselyyn ja ajoneuvorekisteritietoja koskevaan kyselyyn.

               (6)

               Suomi on toteuttanut testausajon Alankomaiden kanssa ajoneuvorekisteritietoja koskevan kyselyn tulosten arvioimiseksi.

               (7)

               Suomessa on tehty arviointikäynti, ja arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle ajoneuvorekisteritietoja koskevan kyselyn arvioimiseksi.

               (8)

               Neuvostolle on esitetty arviointiraportti, jossa tehdään yhteenveto ajoneuvorekisteritietoja koskevien kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Ajoneuvorekisteritietojen automaattisen haun toteuttamiseksi Suomi on pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 12 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä syyskuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2014/101/EU: Neuvoston päätös, annettu 18 päivänä helmikuuta 2014 , alueiden komitean tšekkiläisen jäsenen nimeämisestä

text:
               21.2.2014

               FI

               Euroopan unionin virallinen lehti

               L 52/17

      NEUVOSTON PÄÄTÖS,
   annettu 18 päivänä helmikuuta 2014,
   alueiden komitean tšekkiläisen jäsenen nimeämisestä
   (2014/101/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tšekin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Bohuslav SVOBODAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Mr Tomáš HUDEČEK, Primátor hl. města Prahy.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä helmikuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2007/793/EY: Komission päätös, tehty 29 päivänä marraskuuta 2007 , päätöksellä 2007/602/EY perustetun kansanterveyden ja kuluttajasuojan alan sidosryhmien neuvotteluryhmän jäsenten nimittämisestä

text:
               6.12.2007

               FI

               Euroopan unionin virallinen lehti

               L 320/33

      KOMISSION PÄÄTÖS,
   tehty 29 päivänä marraskuuta 2007,
   päätöksellä 2007/602/EY perustetun kansanterveyden ja kuluttajasuojan alan sidosryhmien neuvotteluryhmän jäsenten nimittämisestä
   (2007/793/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sidosryhmien neuvotteluryhmän perustamisesta kansanterveyden ja kuluttajasuojan alalla 5 päivänä syyskuuta 2007 tehdyn komission päätöksen 2007/602/EY (1) ja erityisesti sen 3 artiklan 1 kohdan,
   sekä katsoo seuraavaa:

               (1)

               Komission päätöksellä 2007/602/EY perustettiin kansanterveyden ja kuluttajasuojan alan sidosryhmien neuvotteluryhmä 10 päivästä lokakuuta 2007 lukien neuvomaan komissiota, jotta löydetään parhaat toimintatavat kuulemismenettelyissä, ja auttamaan komissiota mitoittamaan edellä mainittujen alojen sidosryhmien osallistumisen muodot niiden tarpeiden mukaisiksi.

               (2)

               Päätöksen 2007/602/EY 3 artiklan 1 kohdan mukaisesti komissio nimittää ryhmän jäsenet sellaisten asiantuntijoiden joukosta, joilla on kokemusta mainitun päätöksen 2 artiklan 2 kohdassa tarkoitetuilta aloilta ja jotka ovat vastanneet kiinnostuksenilmaisupyyntöön.

               (3)

               Kiinnostuksenilmaisupyyntö julkaistiin 12 päivänä kesäkuuta 2007, ja sen voimassaolo päättyi 27 päivänä heinäkuuta 2007. Vastauksia saatiin 127.

               (4)

               Kiinnostuksenilmaisupyyntöön saatujen vastausten joukosta on valittu 19 asiantuntijaa. Tämä ryhmä edustaa tasapuolisesti terveys- ja kuluttaja-asioiden pääosaston eri politiikan aloihin liittyviä sidosryhmiä. Jäsenet nimitetään siten, että varmistetaan mahdollisimman korkea pätevyystaso, alan laaja asiantuntemus ja samalla mahdollisimman laaja maantieteellinen jakauma yhteisössä sekä tasapainoinen sukupuolijakauma.

               (5)

               Komissio vahvistaa myöhemmässä päätöksessä sen, mitkä jäsenet nimitetään nelivuotiskaudeksi ja mitkä jäsenet kaksivuotiskaudeksi päätöksen 2007/602/EY 3 artiklan 4 kohdan mukaisesti,

         ON PÄÄTTÄNYT SEURAAVAA:
   1 artikla
   Komissio nimittää sidosryhmien neuvotteluryhmän jäseniksi seuraavat henkilöt:

               BAX Willemien

               BERTELETTI KEMP Florence

               CZIMBALMOS Ágnes

               DAVCHEVA Yanka

               DI PUPPO Roshan

               FEDERSPIEL Benedicte

               FELLER Roxane

               GALLANI Barbara

               GOUVEIA Rodrigo

               JONNAERT Erik

               KETTLITZ Beate

               KNABE Agnese

               MACCHIA BANGSGAARD Flaminia

               PELLEGRINO Patrice

               ORTEGA PECINA David Miguel

               RAWLING Ruth

               ROSS Melody

               SHEPPARD Philip

               TIDDENS-ENGWIRDA Lisette

         2 artikla
   Tämä päätös tulee voimaan 29 päivänä marraskuuta 2007.

      Tehty Brysselissä 29 päivänä marraskuuta 2007.

            Komission puolesta

         Markos KYPRIANOU

            Komission jäsen

      (1)  EUVL L 234, 6.9.2007, s. 13.


title: 2008/384/EY: Komission päätös, tehty 21 päivänä toukokuuta 2008 , Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2005/622/EY muuttamisesta

text:
               22.5.2008

               FI

               Euroopan unionin virallinen lehti

               L 132/20

      KOMISSION PÄÄTÖS,
   tehty 21 päivänä toukokuuta 2008,
   Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2005/622/EY muuttamisesta
   (2008/384/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   AIKAISEMPI MENETTELY

               (1)

               Neuvosto otti asetuksella (EY) N:o 1371/2005 (2), jäljempänä ’lopullinen asetus’, käyttöön lopullisen polkumyyntitullin Amerikan yhdysvalloista, jäljempänä ’USA’ ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden, jäljempänä ’GOES-tuotteiden’, tuonnissa.

               (2)

               Komissio hyväksyi päätöksellä 2005/622/EY (3) hintasitoumukset kahdelta yhteistyössä toimineelta vientiä harjoittavalta yritykseltä, joiden yhteisöön suuntautuvalle GOES-tuotteiden viennille on määrätty yrityskohtainen tulli, AK Steel Corporation, USA, ja Novolipetsk Iron and Steel Corporation, jäljempänä ’NLMK’, Venäjä.

         B.   PÄÄTÖKSEN 2005/622/EY KUMOAMINEN

               (3)

               Komissio käynnisti 23. helmikuuta 2007 osittaisen välivaiheen tarkastelun (4), jossa rajoituttiin tarkastelemaan kahden vientiä harjoittavan venäläisen tuottajan, NLMK:n ja Viz Stalin, polkumyynnin tasoa.

               (4)

               Neuvoston asetuksessa (EY) N:o 435/2008 (5) vahvistettu tarkastelun päätelmä on, että Venäjältä peräisin olevien GOES-tuotteiden tuontiin sovellettavat toimenpiteet olisi kumottava ja että kyseistä tuontia koskeva menettely olisi päätettävä.

               (5)

               Edellä esitetyn perusteella komission päätös 2005/622/EY, jolla komissio hyväksyi NLMK:n sitoumuksen, olisi muutettava ja NLMK:n hintasitoumus kumottava,

         ON PÄÄTTÄNYT SEURAAVAA:
   1 artikla
   Kumotaan komission päätöksellä 2005/622/EY hyväksytty hintasitoumus yritykseltä Novolipetsk Iron and Steel Corporation (NLMK).
   2 artikla
   Korvataan komission päätöksen 2005/622/EY 1 artikla seuraavasti:

      ”1 artikla
      Hyväksytään Amerikan yhdysvalloista peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä seuraavassa taulukossa mainitun tuottajan tarjoama sitoumus.

                  Maa

                  Yritys

                  Taric-lisäkoodi

                  USA

                  Tuottaja AK Steel Corporation – 703, Curtis Street, Middletown, Ohio,
                  tai,
                  tuottaja AK Steel Corporation – 703, Curtis Street, Middletown, Ohio – ja myyjä AK Steel BV – Oosterhout, Alankomaat; ostaja tuojana toimiva ensimmäinen riippumaton asiakas yhteisössä.

                  A673”

   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 21 päivänä toukokuuta 2008.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL L 223, 27.8.2005, s. 1. Asetus sellaisena kuin se on viimeksi muutettuna asetuksella (EY) N:o 41/2008 (EUVL L 16, 19.1.2008, s. 1).

      (3)  EUVL L 223, 27.8.2005, s. 42.

      (4)  EUVL C 39, 23.2.2007, s. 26.

      (5)  EUVL L 132, 22.5.2008, s. 1.


title: 2006/470/EY: Neuvoston päätös, tehty  29 päivänä toukokuuta 2006 , Mauritanian islamilaisen tasavallan kanssa käytyjen tarkistetun Cotonoun sopimuksen 96 artiklan mukaisten neuvottelujen päättämisestä

text:
               8.7.2006

               FI

               Euroopan unionin virallinen lehti

               L 187/28

      NEUVOSTON PÄÄTÖS,
   tehty 29 päivänä toukokuuta 2006,
   Mauritanian islamilaisen tasavallan kanssa käytyjen tarkistetun Cotonoun sopimuksen 96 artiklan mukaisten neuvottelujen päättämisestä
   (2006/470/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen (1), jäljempänä ’AKT–EY-sopimus’, sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (2), ja erityisesti sen 96 artiklan,
   ottaa huomioon AKT–EY-sopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn sisäisen sopimuksen (3) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               AKT–EY-sopimuksen olennaisia, sen 9 artiklassa tarkoitettuja osia on rikottu.

               (2)

               AKT-maiden ja Mauritanian islamilaisen tasavallan kanssa käytiin AKT–EY-sopimuksen 96 artiklan mukaisia neuvotteluja 30 päivänä marraskuuta 2005, missä yhteydessä Mauritanian viranomaiset antoivat Euroopan unionin esiin tuomien ongelmien korjaamiseksi erityisiä sitoumuksia, jotka oli määrä panna täytäntöön 120 vuorokauden ajan käytävän syvennetyn vuoropuhelun aikana.

               (3)

               Kyseisen ajanjakson päätyttyä näyttää siltä, että tietyt edellä mainituista sitoumuksista ovat johtaneet konkreettisiin aloitteisiin ja että toiset niistä on täytetty. Useita AKT–EY-sopimuksen olennaisten osien kannalta tärkeitä toimenpiteitä on kuitenkin vielä toteutettava,

         ON PÄÄTTÄNYT SEURAAVAA:
   1 artikla
   Päätetään Mauritanian islamilaisen tasavallan kanssa käydyt AKT–EY-sopimuksen 96 artiklan mukaiset neuvottelut.
   2 artikla
   Hyväksytään liitteenä olevassa kirjeessä esitetyt toimenpiteet AKT–EY-sopimuksen 96 artiklan 2 kohdan c alakohdassa tarkoitettuina aiheellisina toimenpiteinä.
   3 artikla
   Tämä päätös tulee voimaan päivänä, jona se tehdään.
   Päätös on voimassa 29 päivään marraskuuta 2007 saakka. Sitä tarkastellaan uudelleen vähintään joka kuudes kuukausi.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 29 päivänä toukokuuta 2006.

            Neuvoston puolesta

            Puheenjohtaja

         M. BARTENSTEIN

      (1)  EYVL L 317, 15.12.2000, s. 3.

      (2)  EUVL L 209, 11.8.2005, s. 27.

      (3)  EYVL L 317, 15.12.2000, s. 376.

      LIITE
      Herra pääministeri,
      Euroopan unioni (EU) pitää tarkistetun Cotonoun sopimuksen 9 artiklan määräyksiä erittäin tärkeinä. Ihmisoikeuksien kunnioittaminen sekä demokratian ja oikeusvaltion periaatteiden noudattaminen, joille AKT-maiden ja EU:n kumppanuus perustuu, ovat kyseisen sopimuksen olennaisia osia ja näin ollen suhteidemme perusta.
      Kumppanuuden hengessä eurooppalainen osapuoli tuomitsi Mauritanian vallankaappauksesta 3. elokuuta 2005 antamissaan julkilausumissa kaikki voimankäyttöön perustuvat vallankaappausyritykset ja kehotti kunnioittamaan demokratiaa ja perustuslakia.
      Tarkistetun Cotonoun sopimuksen 96 artiklaa soveltaen ja ottaen huomioon sen, että 3. elokuuta 2005 tehty vallankaappaus rikkoo joitakin tässä artiklassa tarkoitettuja olennaisia osia, EU kutsui sopimuksessa edellytetyn mukaisesti Mauritanian neuvotteluihin tilanteen selvittämiseksi perusteellisesti ja ratkaisujen löytämiseksi mahdollisuuksien mukaan.
      Neuvottelut käytiin Brysselissä 30. marraskuuta 2005. Niiden kuluessa mauritanialaisosapuoli selvitti 24. marraskuuta 2005 päivätyn muistion pohjalta tilanteen kehittymistä maassa 3. elokuuta tapahtuneen vallankaappauksen jälkeen ja esitti viranomaisten ohjelman siirtymäkaudeksi.
      EU puolestaan pani tyytyväisenä merkille, että mauritanialaisosapuoli oli vahvistanut tietyt aiemmin annetut sitoumukset ja oli jo antanut viitteitä niiden täyttämisestä.
      Neuvottelujen aikana mauritanialaisosapuoli antoi liitteessä esitetyt 23 sitoumusta, jotka liittyvät demokratian periaatteiden, perusoikeuksien ja -vapauksien sekä oikeusvaltioperiaatteen kunnioittamiseen ja hyvään hallintoon. Se myös sitoutui toimittamaan tammikuun 2006 puoliväliin mennessä eurooppalaiselle osapuolelle raportin sitoumusten täyttämisestä ja myöhemmin neljännesvuosittain raportin tilanteen kehittymisestä.
      Tammi- ja huhtikuun puolivälissä toimitettujen raporttien perusteella eurooppalainen osapuoli totesi, että oli tapahtunut merkittävää edistymistä. Neuvottelujen alussa jo todetun kehityksen lisäksi on todettu erityisesti seuraavat edistysaskeleet:

                  —

                  on vahvistettu vaaleja varten suoritettavaa väestönlaskentaa koskevat yksityiskohtaiset säännöt luotettavan ja avoimen vaaliluettelon laatimiseksi ja päätetty väestönlaskennan aloittamisesta;

                  —

                  ministerineuvosto on hyväksynyt lakialoitteen perustuslain muutoksista, joista järjestetään 25. kesäkuuta 2006 kansanäänestys;

                  —

                  on nimitetty uudet alueviranomaiset (walit ja hakemit), ja uusille alue- ja paikallisviranomaisille on tehtävien vastaanottamisen yhteydessä lähetetty yleiskirje keskus- ja aluehallinnon puolueettomuudesta;

                  —

                  26. tammikuuta 2006 hyväksyttiin säädös, jolla muutettiin kunnallislakia ja otettiin käyttöön riippumattomien ehdokkaiden periaate;

                  —

                  poliittisten puolueiden kanssa on aloitettu neuvottelut hyväksyttävistä vaalitavan muutosta koskevista säännöksistä, jotka koskevat muun muassa naisten vaalikelpoisuutta ja salaisen lippuäänestyksen käyttöön ottoa;

                  —

                  on laadittu kansalaisvalistusohjelma ja käynnistetty siihen liittyvä kampanja hallintoviranomaisten, riippumattoman kansallisen keskusvaalilautakunnan, poliittisten puolueiden, kansalaisjärjestöjen ja lehdistön edustajien kanssa;

                  —

                  oikeusministeriöön on perustettu työryhmä selvittämään demokraattisia oikeuksia ja vapauksia käsittelevien tekstien perustuslaillisuutta ja tekemään tarvittavia ehdotuksia;

                  —

                  lehdistön ja audiovisuaalialan uudistamiseksi on annettu asetus kansallisen neuvoa-antavan toimikunnan perustamisesta ja toimikunta on perustettu, ja se on antanut pääministerille alustavan selvityksensä;

                  —

                  hallitukselle on toimitettu säädösluonnos kansallisen ihmisoikeuskomission perustamisesta;

                  —

                  oikeusministeriö ja sisäasianministeriö ovat lähettäneet syyttäjä- ja aluehallintoviranomaisille yleiskirjeet, joissa näitä kehotetaan tutkimaan, paljastamaan ja toimittamaan viipymättä oikeuden eteen kaikki tapaukset, joissa saattaa olla kyse henkilöiden suorasta tai epäsuorasta hyväksikäytöstä, ja on järjestetty seminaari toimenpiteistä, joilla voitaisiin poistaa kaikki orjuuden jäänteet;

                  —

                  ministerineuvosto on hyväksynyt säädösluonnokset korruption vastaiseen YK:n yleissopimukseen liittymisestä ja korruption vastaisen afrikkalaisen yleissopimuksen ratifioinnista;

                  —

                  on asetettu kaivosteollisuuden avoimuutta koskevasta EITI-aloitteesta (Extractive Industries Transparency Initiative) vastaava komitea ja hyväksytty säädös, jolla perustetaan kansallinen hiilivetytuloja hoitava rahasto ja määritellään tällaisten tulojen hoitojärjestelyt.

            Nämä siirtymäkauden viranomaisten tekemät aloitteet vahvistavat epäilemättä osaltaan demokratian periaatteiden sekä perusoikeuksien ja -vapauksien kunnioittamista, oikeusvaltion toteutumista ja hyvää hallintoa maassanne. Valtaosa neuvottelujen alkaessa tehdyistä sitoumuksista on kuitenkin sellaisia, että ne konkretisoituvat vasta pidemmän ajanjakson kuluessa, ja niiden täytäntöönpanoa onkin syytä seurata jatkuvasti.
      Tässä yhteydessä EU toivoo, että erityisesti seuraavien konkreettisten toimenpiteiden täytäntöönpanoa jatketaan:

                  —

                  vapaiden ja avointen vaalien valmistelu ja toteutus luotettavien ja täydellisten vaaliluetteloiden sekä poliittisten puolueiden kanssa sovittujen, tasapuolisten vaalitapojen ja vaalipiirien pohjalta;

                  —

                  moniarvoisuuden kunnioittaminen audiovisuaalialalla, erityisesti vapaiden radioasemien perustaminen maaseudulle, ja lehdistölain tarkistaminen;

                  —

                  ihmisoikeuksien edistäminen, erityisesti riippumattoman kansallisen ihmisoikeuskomission perustamisvalmistelujen jatkaminen, sekä pakolaisten paluu ja heidän oikeuksiensa palauttaminen;

                  —

                  orjuuden kieltävän lainsäädännön soveltaminen ja kaikkien orjuudesta johtuvien ongelmien asianmukainen käsittely;

                  —

                  oikeuslaitoksen uudistaminen;

                  —

                  hallintotapojen parantamisen jatkaminen, mukaan luettuina taloutta ja varainhoitoa koskevien päivitettyjen tilastotietojen julkaiseminen;

                  —

                  EITI-aloitteen tehokas täytäntöönpano kaivosteollisuuden ja hiilivetyjen hyödyntämisen aloilla sekä samojen hyvää hallintoa koskevien periaatteiden soveltaminen muilla luonnonvarojen hallinnointiin liittyvillä aloilla, erityisesti kalastuksessa.

            Cotonoun sopimuksen perustana olevan kumppanuuden hengessä EU ilmoitti olevansa valmis tukemaan mauritanialaisosapuolen antamien sitoumusten täytäntöönpanoa. Tähän mennessä täytetyt sitoumukset ja täytäntöönpanoa edelleen odottavat toimet huomioon ottaen päätettiin neuvottelujen lopuksi vahvistaa tarkistetun Cotonoun sopimuksen 96 artiklan 2 kohdan c alakohdan nojalla seuraavat aiheelliset toimenpiteet:

                  —

                  yhdeksännestä Euroopan kehitysrahastosta (EKR) ja sitä edeltävistä EKR:istä rahoitettavaa, parhaillaan käynnissä olevaa toimintaa jatketaan edellyttäen, että rahoitussopimusten erityisehtoja noudatetaan;

                  —

                  neuvottelujen alussa päätettyjen siirtymäprosessia vahvistavien institutionaalisten tukihankkeiden valmistelua ja täytäntöönpanoa jatketaan;

                  —

                  yhdeksännestä EKR:stä ja sitä edeltävistä EKR:istä rahoitettavien toimien valmistelua ja täytäntöönpanoa jatketaan myös muilla yhteisön yhteistyöaloilla;

                  —

                  kymmenennen EKR:n ohjelmasuunnittelu käynnistetään Euroopan komission toimivaltaisten yksikköjen sopiman aikataulun mukaisesti. Ohjelmasuunnitteluprosessin eri vaiheiden loppuun saattamisen edellytyksenä on, että perustuslakia koskeva kansanäänestys ja ilmoitetut vaalit järjestetään asianmukaisesti ja siirtymäkauden viranomaisten vahvistamissa määräajoissa;

                  —

                  kymmenennen EKR:n yhteydessä Mauritanialle laadittavaa maakohtaista strategia-asiakirjaa ei voida allekirjoittaa ennen kuin on todettu, että maahan on palannut perustuslaillinen järjestys vapaiden ja avointen parlamentti- ja presidentinvaalien jälkeen ja uusien demokraattisesti valittujen elimien tultua perustetuiksi.

            EU:n puheenjohtajavaltio ja komissio aikovat suorittaa yhteisiä tarkasteluja, joista ensimmäinen toteutetaan seuraavan puolen vuoden aikana.
      EU seuraa Mauritanian tilannetta edelleenkin tiiviisti. Maanne hallitusta pyydetään osallistumaan 18 kuukauden seurantajakson ajan Cotonoun sopimuksen 8 artiklan mukaisesti vahvistettuun poliittiseen vuoropuheluun demokratian ja oikeusvaltion palauttamisen varmistamiseksi erityisesti järjestämällä vapaat ja avoimet paikallis-, parlamentti-, senaatin ja presidentinvaalit ja vahvistamaan ihmisoikeuksien ja perusvapauksien kunnioittamista.
      EU varaa oikeuden tarkistaa asianmukaisia toimenpiteitä, jos Mauritanian viranomaiset vauhdittavat antamiensa sitoumusten täytäntöönpanoa tai päinvastoin keskeyttävät sen.
      Kunnioittavasti

         Tehty Brysselissä

               Komission puolesta

               Neuvoston puolesta


title: 2014/858/EU: Komission päätös, annettu 1 päivänä joulukuuta 2014 , Ison-Britannian ja Pohjois-Irlannin yhdistyneen kuningaskunnan ilmoituksesta, jonka mukaan se haluaa osallistua poliisiyhteistyön ja rikosasioissa tehtävän oikeudellisen yhteistyön alalla ennen Lissabonin sopimuksen voimaantuloa annettuihin, Schengenin säännöstöön kuulumattomiin unionin säädöksiin

text:
               1.12.2014

               FI

               Euroopan unionin virallinen lehti

               L 345/6

         KOMISSION PÄÄTÖS,
   annettu 1 päivänä joulukuuta 2014,
   Ison-Britannian ja Pohjois-Irlannin yhdistyneen kuningaskunnan ilmoituksesta, jonka mukaan se haluaa osallistua poliisiyhteistyön ja rikosasioissa tehtävän oikeudellisen yhteistyön alalla ennen Lissabonin sopimuksen voimaantuloa annettuihin, Schengenin säännöstöön kuulumattomiin unionin säädöksiin

      (2014/858/EU)

   EUROOPAN KOMISSIO, joka
   ottaa huomioon siirtymämääräyksistä tehdyn pöytäkirjan N:o 36 ja erityisesti sen 10 artiklan 5 kohdan yhdessä Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 4 artiklan ja Euroopan unionin toiminnasta tehdyn sopimuksen 331 artiklan 1 kohdan kanssa,
   sekä katsoo seuraavaa:

               (1)

               Pöytäkirjassa N:o 36 olevan 10 artiklan 4 kohdan mukaan Yhdistynyt kuningaskunta voi viimeistään kuusi kuukautta ennen pöytäkirjassa N:o 36 olevan 10 artiklan 3 kohdassa tarkoitetun viiden vuoden siirtymäkauden päättymistä ilmoittaa neuvostolle, ettei se hyväksy pöytäkirjassa N:o 36 olevan 10 artiklan 1 kohdan mukaista komission ja Euroopan unionin tuomioistuimen toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa.

               (2)

               Yhdistynyt kuningaskunta käytti edellä mainittua mahdollisuutta osoittamalla neuvoston puheenjohtajalle 24 päivänä heinäkuuta 2013 kirjeen, jossa se ilmoitti, ettei se hyväksy kyseistä komission ja Euroopan unionin tuomioistuimen toimivaltaa, sillä seurauksella, että kyseisten poliisiyhteistyön ja rikosasioissa tehtävän oikeudellisen yhteistyön alalla annettujen säädösten soveltaminen Yhdistyneeseen kuningaskuntaan on päättynyt 1 päivänä joulukuuta 2014.

               (3)

               Pöytäkirjassa N:o 36 olevan 10 artiklan 5 kohdan mukaan Yhdistynyt kuningaskunta voi ilmoittaa haluavansa osallistua säädöksiin, joita on lakattu soveltamasta siihen.

               (4)

               Yhdistynyt kuningaskunta käytti tätä mahdollisuutta osoittamalla neuvoston puheenjohtajalle kirjeen, jossa se ilmoitti haluavansa osallistua joihinkin edellä tarkoitettuihin säädöksiin 1 päivästä joulukuuta 2014 alkaen.

               (5)

               Näiden Schengenin säännöstöön kuulumattomien säädösten osalta pöytäkirjassa N:o 36 olevan 10 artiklan 5 kohdassa viitataan Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehtyyn pöytäkirjaan N:o 21, jonka 4 artiklassa puolestaan viitataan Euroopan unionin toiminnasta tehdyn sopimuksen 331 artiklan 1 kohdassa määrättyyn menettelyyn. Viimeksi mainitun määräyksen mukaan komissio vahvistaa jäsenvaltion osallistumisen tällaisessa tapauksessa ja toteaa tarvittaessa, että osallistumisehdot täyttyvät.

               (6)

               Pöytäkirjassa N:o 36 olevan 10 artiklan 5 kohdan viimeisen virkkeen mukaan toimiessaan asianomaisten pöytäkirjojen nojalla unionin toimielimet ja Yhdistynyt kuningaskunta pyrkivät palauttamaan Yhdistyneen kuningaskunnan mahdollisimman laajan osallistumisen unionin säännöstöön vapauden, turvallisuuden ja oikeuden alueen alalla vahingoittamatta vakavasti tämän säännöstön eri osien käytännön toimivuutta ja kunnioittaen niiden johdonmukaisuutta.

               (7)

               Pöytäkirjassa N:o 36 olevan 10 artiklan 5 kohdan viimeisessä virkkeessä vahvistetut edellytykset täyttyvät tämän päätöksen liitteessä lueteltujen, Yhdistyneen kuningaskunnan ilmoittamien säädösten osalta.

               (8)

               Yhdistyneen kuningaskunnan osallistuminen tämän päätöksen liitteessä lueteltuihin säädöksiin olisi sen vuoksi vahvistettava,

         ON HYVÄKSYNYT TÄMÄN PÄÄTÖKSEN:
   1 artikla
   Vahvistetaan Yhdistyneen kuningaskunnan osallistuminen tämän päätöksen liitteessä lueteltuihin säädöksiin siitä päivästä alkaen, jona tämä päätös tulee voimaan.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan 1 päivänä joulukuuta 2014.

      Tehty Brysselissä 1 päivänä joulukuuta 2014.

            Komission puolesta

            Puheenjohtaja

         Jean-Claude JUNCKER

      LIITE

                  1.

                  Yhteinen toiminta 97/827/YOS, 5 päivältä joulukuuta 1997, järjestäytyneen rikollisuuden torjuntaan liittyvien kansainvälisten sitoumusten kansallisen tason soveltamista ja täytäntöönpanoa koskevan arviointijärjestelmän perustamisesta (EYVL L 344, 15.12.1997, s. 7).

                  2.

                  Neuvoston säädös, annettu 18 päivänä joulukuuta 1997, yleissopimuksen tekemisestä Euroopan unionista tehdyn sopimuksen K.3 artiklan perusteella tullihallintojen keskinäisestä avunannosta ja yhteistyöstä (EYVL C 24, 23.1.1998, s. 1).

                  3.

                  Yhteinen toiminta 98/700/YOS, 3 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella eurooppalaisen kuvantallennusjärjestelmän (FADO) perustamisesta (EYVL L 333, 9.12.1998, s. 4).

                  4.

                  Neuvoston päätös 2000/375/YOS, tehty 29 päivänä toukokuuta 2000, Internetissä välitettävän lapsipornografian vastaisista toimenpiteistä (EYVL L 138, 9.6.2000, s. 1).

                  5.

                  Neuvoston päätös 2000/641/YOS, tehty 17 päivänä lokakuuta 2000, Euroopan poliisiviraston perustamisesta tehdyllä yleissopimuksella (Europol-yleissopimus), tietotekniikan käyttöä tullialalla koskevalla yleissopimuksella sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus) perustettujen yhteisten tietosuojan valvontaviranomaisten sihteeristön perustamisesta (EYVL L 271, 24.10.2000, s. 1).

                  6.

                  Neuvoston päätös 2000/642/YOS, tehty 17 päivänä lokakuuta 2000, jäsenvaltioiden rahanpesun selvittelykeskusten välistä yhteistyötä koskevista järjestelyistä, joita noudatetaan tietojenvaihdossa (EYVL L 271, 24.10.2000, s. 4).

                  7.

                  Neuvoston päätös 2002/187/YOS, tehty 28 päivänä helmikuuta 2002, Eurojust-yksikön perustamisesta vakavan rikollisuuden torjunnan tehostamiseksi (EYVL L 63, 6.3.2002, s. 1).

                  8.

                  Neuvoston päätös 2002/348/YOS, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (EYVL L 121, 8.5.2002, s. 1).

                  9.

                  Neuvoston puitepäätös 2002/465/YOS, tehty 13 päivänä kesäkuuta 2002, yhteisistä tutkintaryhmistä (EYVL L 162, 20.6.2002, s. 1).

                  10.

                  Neuvoston puitepäätös 2002/584/YOS, tehty 13 päivänä kesäkuuta 2002, eurooppalaisesta pidätysmääräyksestä ja jäsenvaltioiden välisistä luovuttamismenettelyistä (EYVL L 190, 18.7.2002, s. 1).

                  11.

                  Neuvoston päätös 2003/659/YOS, tehty 18 päivänä kesäkuuta 2003, Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta (EUVL L 245, 29.9.2003, s. 44).

                  12.

                  Neuvoston puitepäätös 2005/214/YOS, tehty 24 päivänä helmikuuta 2005, vastavuoroisen tunnustamisen periaatteen soveltamisesta taloudellisiin seuraamuksiin (EUVL L 76, 22.3.2005, s. 16).

                  13.

                  Neuvoston puitepäätös 2006/783/YOS, tehty 6 päivänä lokakuuta 2006, vastavuoroisen tunnustamisen periaatteen soveltamisesta menetetyksi tuomitsemista koskeviin päätöksiin (EUVL L 328, 24.11.2006, s. 59).

                  14.

                  Neuvoston puitepäätös 2006/960/YOS, tehty 18 päivänä joulukuuta 2006, Euroopan unionin jäsenvaltioiden lainvalvontaviranomaisten välisen tietojen ja tiedustelutietojen vaihdon yksinkertaistamisesta (EUVL L 386, 29.12.2006, s. 89).

                  15.

                  Neuvoston päätös 2007/412/YOS, tehty 12 päivänä kesäkuuta 2007, turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta (EUVL L 155, 15.6.2007, s. 76).

                  16.

                  Neuvoston päätös 2007/845/YOS, tehty 6 päivänä joulukuuta 2007, varallisuuden takaisin hankinnasta vastaavien jäsenvaltioiden toimistojen yhteistyöstä rikoksen tuottaman hyödyn tai muun rikokseen liittyvän omaisuuden jäljittämisessä ja tunnistamisessa (EUVL L 332, 18.12.2007, s. 103).

                  17.

                  Neuvoston puitepäätös 2008/675/YOS, tehty 24 päivänä heinäkuuta 2008, Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa (EUVL L 220, 15.8.2008, s. 32).

                  18.

                  Neuvoston puitepäätös 2008/909/YOS, tehty 27 päivänä marraskuuta 2008, vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa (EUVL L 327, 5.12.2008, s. 27).

                  19.

                  Neuvoston päätös 2008/976/YOS, tehty 16 päivänä joulukuuta 2008, Euroopan oikeudellisesta verkostosta (EUVL L 348, 24.12.2008, s. 130).

                  20.

                  Neuvoston päätös 2009/426/YOS, tehty 16 päivänä joulukuuta 2008, Eurojustin vahvistamisesta sekä Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta (EUVL L 138, 4.6.2009, s. 14).

                  21.

                  Neuvoston puitepäätös 2009/299/YOS, tehty 26 päivänä helmikuuta 2009, puitepäätösten 2002/584/YOS, 2005/214/YOS, 2006/783/YOS, 2008/909/YOS ja 2008/947/YOS muuttamisesta henkilöiden prosessuaalisten oikeuksien parantamiseksi sekä vastavuoroisen tunnustamisen periaatteen soveltamisen edistämiseksi sellaisten päätösten osalta, jotka on tehty vastaajan ollessa poissa oikeudenkäynnistä (EUVL L 81, 27.3.2009, s. 24).

                  22.

                  Neuvoston puitepäätös 2009/315/YOS, tehty 26 päivänä helmikuuta 2009, jäsenvaltioiden välisen rikosrekisteritietojen vaihdon järjestämisestä ja sisällöstä (EUVL L 93, 7.4.2009, s. 23).

                  23.

                  Neuvoston päätös 2009/316/YOS, tehty 6 päivänä huhtikuuta 2009, eurooppalaisen rikosrekisteritietojärjestelmän (ECRIS) perustamisesta puitepäätöksen 2009/315/YOS 11 artiklan mukaisesti (EUVL L 93, 7.4.2009, s. 33).

                  24.

                  Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37).

                  25.

                  Neuvoston puitepäätös 2009/829/YOS, tehty 23 päivänä lokakuuta 2009, vastavuoroisen tunnustamisen periaatteen soveltamisesta valvontatoimia koskeviin päätöksiin Euroopan unionin jäsenvaltioiden välillä tutkintavankeuden vaihtoehtona (EUVL L 294, 11.11.2009, s. 20).

                  26.

                  Neuvoston päätös 2009/917/YOS, tehty 30 päivänä marraskuuta 2009, tietotekniikan käytöstä tullialalla (EUVL L 323, 10.12.2009, s. 20).

                  27.

                  Neuvoston päätös 2009/934/YOS, tehty 30 päivänä marraskuuta 2009, täytäntöönpanosääntöjen hyväksymisestä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien (EUVL L 325, 11.12.2009, s. 6).

                  28.

                  Neuvoston päätös 2009/936/YOS, tehty 30 päivänä marraskuuta 2009, Europolin analyysitietokantoja koskevien täytäntöönpanosääntöjen hyväksymisestä (EUVL L 325, 11.12.2009, s. 14).

                  29.

                  Neuvoston päätös 2009/968/YOS, tehty 30 päivänä marraskuuta 2009, Europolin tietojen luottamuksellisuutta koskevien sääntöjen hyväksymisestä (EUVL L 332, 17.12.2009, s. 17).


Avis juridique important

|

31995D0592

95/592/EY: Neuvoston päätös, tehty 22 päivänä joulukuuta 1995, tiettyjen kolmansien maiden kanssa GATT-sopimuksen XXIV artiklan 6 kohdan mukaisesti käytyjen neuvottelujen lopputulosta koskevista päätelmistä ja muista niihin liittyvistä asioista

Virallinen lehti nro L 334 , 30/12/1995 s. 0038 - 0051

NEUVOSTON PÄÄTÖS,tehty 22 päivänä joulukuuta 1995,tiettyjen kolmansien maiden kanssa GATT-sopimuksen XXIV artiklan 6 kohdan mukaisesti käytyjen neuvottelujen lopputulosta koskevista päätelmistä ja muista niihin liittyvistä asioista (95/592/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 288 artiklan 2 kohdan kanssa,ottaa huomioon komission ehdotuksen,sekä katsoo, ettäyhteisö on aloittanut tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan mukaiset neuvottelut; nämä neuvottelut ovat johtaneet sopimukseen Australian, Chilen, Japanin, Uuden-Seelannin ja Thaimaan kanssa,oli yhteisön etujen mukaista ratkaista eräät muut merkittävät maatalousalaa koskevat kiistakysymykset asianomaisten osapuolten kanssa, jaon yhteisön edun mukaista hyväksyä kyseiset sopimukset,ON PÄÄTTÄNYT SEURAAVAA:1 artikla Hyväksytään yhteisön puolesta seuraavat sopimukset ja kirjeenvaihto:- Euroopan yhteisön ja Australian sopimus XXIV artiklan 6 kohdan mukaisesti käytyjen neuvottelujen päättämisestä (Liite I)- Euroopan yhteisön ja Australian kirjeenvaihto XXIV artiklan 6 kohdan mukaisesti käytyjen neuvottelujen päättämisestä (Liite I)- Euroopan yhteisön ja Australian liitännäiskirje (Liite I)- Euroopan yhteisön ja Chilen sopimus XXIV artiklan 6 kohdan mukaisesti käytyjen neuvottelujen päättämisestä (Liite II)- Euroopan yhteisön ja Japanin XXIV artiklan 6 kohdan mukaisesti käydyt neuvottelut (Liite III)- Euroopan yhteisön ja Uuden-Seelannin sopimus XXIV artiklan 6 kohdan mukaisesti käytyjen neuvottelujen päättämisestä (Liite IV)- Euroopan yhteisön ja Thaimaan kuningaskunnan sopimus XXIV artiklan 6 kohdan mukaisesti käytyjen neuvottelujen päättämisestä (Liite V).Asiakirjojen tekstit, joihin viitataan ensimmäisessä kohdassa, ovat tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimukset ja kirjeenvaihto yhteisöä sitovasti.Tehty Brysselissä 22 päivänä joulukuuta 1995.Neuvoston puolestaL. ATIENZA SERNAPuheenjohtaja